Susie Jessen (DD), 2024-04-19:
Det var en fantastisk dag, og det var det, til dels fordi det var en historisk begivenhed.
Vi skulle have en ny konge.
Det var, fordi de gerne ville være vidne til den her fuldstændig fantastiske historiske begivenhed, som det jo var.
Men jeg tror også, at en af de andre grunde til, at der var så mange, der mødte op den 14. januar, var, at det handlede om så meget mere end det.
Jeg tror ikke, jeg er den eneste, der har en kæmpestor begejstring for vores kongehus, og det tror jeg der er mange af os der har, fordi vi har nogle personlige oplevelser med mange af kongefamiliens medlemmer.
Det fik mig til at tænke over, hvad jeg har af personlige oplevelser med kongefamilien.
Det første, jeg kan huske, er fra 1995.
Jeg var 10 år gammel, og prins Joachim var lige blevet gift med prinsesse Alexandra, som hun jo hed dengang.
Jeg var simpelt hen så glad.
Tænk engang at få svar fra en prinsesse.
Året efter, i 1996, var jeg på Julsølejren med FDF.
Dronningen kom i sit kæmpestore 1990'er-skrud.
Dér stod hun og besøgte os FDF'ere.
Det var et kæmpestort øjeblik.
I 2004 var jeg teenager, og det var Frederik og Marys bryllup.
Jeg var klinet til fjernsynet med plastikdiadem og champagne, og det var en rigtig, rigtig god start på en rigtig god bytur.
Jeg oplevede det også som voksen lokaljournalist nede på Lolland-Falster.
Regentparret kom til Nakskov med kongeskibet, og der fik jeg lov til at dække begivenheden som journalist og følge med i, hvordan andre folk modtog kongehuset.
Hele byen var på den anden ende.
De var så stolte over at vise deres by, fremvise Nakskov med alt det fantastiske, som Nakskov har.
Blomsterpigerne var særligt udvalgte, og borgmesteren havde pudset sin kæde.
Det var så fint.
Jeg tror faktisk ikke, at jeg er den eneste, der har nogle af de her oplevelser.
Det tror jeg der er rigtig mange der har, og jeg tror, det var derfor, der var 75.000 mennesker, som mødte frem den dag.
Kongehuset er noget helt særligt, og det nyder en kæmpe opbakning.
Ved tronskiftet bakkede 75 pct. af befolkningen op om monarkiet, og for kronprinseparret var opbakningen over 80 pct.
Den store og solide opbakning kommer ikke ud af den blå luft, og det gør det jo netop ikke, fordi kongehuset kommer bredt omkring i hele rigsfællesskabet.
De besøger alle landsdele med kongeskibet, og de deltager i et hav af arrangementer som f.eks. åbningen af kulturinstitutioner, store erhvervsfremstød i udlandet, som er så vigtige, og kæmpestore sportsbegivenheder.
Jeg tror faktisk, at dronning Mary er i Nordjylland i dag og besøge et eller andet bosted for psykisk syge.
Det så jeg lige i NORDJYSKE i dag.
Så også i dag er de af sted på tur for Danmark.
Kongehuset samler danskerne og er bestemt fulgt med tiden og blevet et meget moderne monarki.
Der er f.eks. Royal Run.
Der ser vi jo et eksempel på et kongehus, der stempler ind i år 2024 og simpelt hen moderniserer kongehuset til noget, hvor alle kan være med i dag.
I Danmarksdemokraterne bakker vi fuldt ud op om monarkiet.
Det er der ikke nogen der kan være i tvivl om.
Samtidig sker der nogle justeringer, der betyder, at man fremtidssikrer kongehusets økonomi.
Det betyder, at de lovforslag, vi behandler nu, forhåbentlig kan stå i mange år.
Der sker en helt naturlig stigning i det beløb, som fastsættes til kong Frederik X's civilliste, ligesom dronning Margrethe sikres årpenge, til at hun kan opretholde et passende hof.
Hun varetager jo trods alt også funktionen som rigsforstander i kongens fravær.
Den uforudsete udgift i forbindelse med tronskiftet dækkes også i denne forbindelse.
Ud over tilpasningerne af kongehusets økonomi, så den er fremtidssikret, overtager staten som noget nyt den indre vedligeholdelse af kongelige slotte og palæer.
De kongelige slotte og palæer udgør en vigtig del af vores danske kulturarv, og det er meget logisk, synes jeg, at staten står for den del.
Danmarksdemokraterne er glade for, at økonomien for kongehuset nu tilrettelægges på en måde, så der er ro og fred om økonomien langt ud i fremtiden for det nye kongepar.
Derfor stemmer Danmarksdemokraterne selvfølgelig med glæde for alle tre lovforslag, og den lille 10-årige pige i mig vil gerne lige benytte lejligheden til at sige tak til kongehuset, fordi jeg fik svar fra prinsessen.
Jeg har det vist stadig derhjemme.
Tak for ordet.